- 157 - 
elvesztése felett keblein húrjait még most is fájdalmasan 
rezgi át. 
Ambro János 1827. évi március 17-én Trencsénmegyében 
Beczkón született. Atyja, ki mészáros volt, korán elhalván, özvegy 
anyjának felügyelete alatt kezdte meg szülőhelyén Beczkón elemi 
iskoláit. Majd Modorba, innét ismét Sopronba ment, hol gym- 
naziális tanulmányait végezte. Az orvosi tudományokat részint 
Budapesten, részint Bécsben hallgatta, mely utóbbi helyen pro- 
moveáltatott. Özvegy anyja, ki idó'közben másodszor férjhez ment, 
szűk anyai körülményei miatt őtet nem támogathatván, tanulási 
éveit nem csekély nélkülözések között töltötte, privát órák adása 
által levén kénytelen magát fentartani. Ez a szűkölködő életmód 
edzé meg még zsenge ifjú korában annyira erejét, hogy későbbi 
életpályáján felmerülő legnagyobb akadályokkal is legtöbbnyire 
sikeresen megküzdött. Orvostudori sebészeti és szülészeti ok- 
leveleit 1852-ben elnyervén, azonnal a bécsi szülészeti és nő- 
gyógyászati klinikákon kezdett foglalkozni, mely szakmák iránt 
már ekkor kiváló előszeretettel viseltetett. 1853-ban egy sepsis- 
ben elhalt nő hullájának bonczolásánál a hullafolyadékból egy 
csepp jobb szemébe feccsenvén, ez mindkét szemén nagymérvű 
lobot idézett elő, melynek folytán a jobb szem idővel teljesen 
elsorvadt. A bal szemet sikerült ugyan megmenteni, de ez is 
hónapokon keresztül oly gyenge maradt, hogy tanárai a tudo- 
mányos pályától való visszavonulást és tökéletes nyugalmat 
ajánlottak neki. 0 azonban tudomány szomj ától ösztönözve, 
e tanácsot nem fogadta és emez önfeláldozásának csakugyan 
meglett az a jutalma, hogy szeme tökéletesen helyreállt s 
oly nagy hévvel megkezdett orvosi pályáját folytathatta. 
Nem sokára ezután Budapesten Balassa oldalánál találjuk, 
kinek vezetése mellett magát a sebészetben is kiképezte. Ez 
időben történt, hogy Kis - Uj szállás orvosa elhalván, a város 
Balassát kérte fel, hogy számára egy ügyes orvost küldene. 
E helyre Balassa boldogultat ajánlotta, ki hogy mennyire meg- 
nyerte tetszését és szeretetét, mutatják a kis-ujszállásiakhoz 
intézett, jelenleg birtokomban levő eredeti levelének valóban 
szép következő sorai : „Van szerencsém a tt. városi tanácsnak 
tudomására juttatni, hogy lelkiismeretes válogatás és megfon- 
tolás után mindazok közt az orvos urak közt, kik a kis-ujszállási 
